Nabokrangel om Taylor Swift
Taylor Swift har skapt dårlig stemning i Asia. Det er Taylor Swift-feber i Sørøst-Asia hvor artisten hadde sin første av seks eksklusive konserter i Singapore lørdag.  Men miniturneen har laget grums mellom nabolandene Thailand, Filippinene og Singapore, skriver BBC. For alle ville gjerne hatt en av verdens største artister på besøk. Slik blir det ikke. Singapore er hennes eneste stopp i Sørøst-Asia med totalt seks konserter på National Stadium denne uken. Fansen gikk all in under første konsert lørdag.  Men det har hatt sin pris. Thailands statsminister Srettha Thavisin beskyldte nylig Singapores turistmyndigheter for å betale konsertarrangøren to-tre millioner amerikanske dollar, tilsvarende 20–30 millioner kroner, per kveld for at artisten skulle spille eksklusivt i Singapore, skriver Sky News. – Ingen god nabo Singapores kulturminister Edwin Tong har innrømmet at turistministeriet har støttet Swift-showet økonomisk, men sier ifølge nyhetskanalen Singapore's CNA at prisen ikke var «i nærheten så høy». Hvor mye de har betalt ville han ikke si. Også den filippinske parlamentspolitikeren Joey Salceda skal ha reagert på den påståtte avtalen som sikret at Swift kun holder eksklusive konserter i Singapore, melder The Inquirer. Slik praksis er ikke «hva en god nabo gjør», sa han i en uttalelse, og oppfordret folk til å protestere. Det er kanskje ikke så rart at det blir misunnelse og krangel om en av verdens mest populære artister. Taylor Swift er nemlig en god butikk og en magnet for turismen.  Den siste uken har folk flydd inn fra nabolandene til Singapores flyplass Changi Airport, mange fra Kina, som heller ikke får besøk av artisten denne gangen. Men fanskaren i landet er stor. En ung kvinne som har flydd inn fra Shenzhen fortalte BBC at hun og kjæresten har betalt 1200 Singapore dollar, tilsvarende over 10 000 kroner hver for konsertbilletten alene. De måtte campe hos en venn siden hotellprisene i den lille staten også skal ha gått i taket mens artisten gjester landet. Singapors luksushotell Marina Bay Sands skal ha solgt ut sine Swift-pakker til 50,000 Singapore dollar (430 000 kroner!) inkludert VIP-billetter og tre netter i suite. 22 år gamle Allen Dungca fra Fillipinenen sier til BBC at han har skrapet sammen lønnen sin og tatt med sin mor fra Manila til Singapore for å se Swift.
Taylor Swift holder seks eksklusive konserter i Singapore, skaper dårlig stemning i Asia Thailands statsminister anklager Singapore for å betale for eksklusivitet Singapores kulturminister innrømmer økonomisk støtte, men avviser høye priser Misunnelse og krangel grunnet Swifts popularitet og turistmagneteffekt Fans reiser fra naboland og betaler store summer for å se artisten i Singapore